./data/phi0914/phi00122/phi0914.phi00122.perseus-lat1.xml
Titus Livius (Livy)
nec Hannibalem fefellit suis se artibus       peti  itaque cum per Casilinum evadere non posset petendique montes et       iugum Calliculae superandum esset, necubi Romanus inclusum vallibus agmen       adgrederetur,  ludibrium oculorum specie       terribile ad frustrandum  hostem commentus, principio noctis       furtim succedere  ad montes statuit  fallacis consilii talis apparatus       fuit:  faces undique ex agris collectae       fascesque virgarum atque aridi sarmenti praeligantur  cornibus boumbourn , quos domitos indomitosque multos inter ceteram agrestem praedam       agebat  ad duo milia ferme boumboumn effecta, Hasdrubalique negotium datum ut nocte  id armentum accensis cornibus  ad montes ageret, maxime, si posset, super saltus ab hoste insessos